Document ID: 31997D0467

KOMISSION PÄÄTÖS,
tehty 7 päivänä heinäkuuta 1997,
väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin (ETA:n kannalta merkityksellinen teksti) (97/467/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita tai eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on viimeksi muutettuna päätöksellä 97/34/EY (2), ja erityisesti sen 2 artiklan 1 kohdan ja 7 artiklan,
sekä katsoo, että
komission päätöksessä 94/278/ETY (3), sellaisena kuin se on viimeksi muutettuna päätöksellä 96/344/EY (4), laaditaan luettelo kolmansista maista, joista jäsenvaltiot sallivat kaninlihan tuonnin,
luettelo kolmansista maista, joista jäsenvaltiot sallivat tarhatun riistan lihan tuonnin, on laadittu neuvoston direktiivin 92/118/ETY (5), sellaisena kuin se on viimeksi muutettuna direktiivillä 96/90/EY (6) mukaisesti,
näissä luetteloissa olevien maiden osalta kanin ja tarhatun riistan lihan tuonnilta vaadittavat eläinten terveyttä koskevat vaatimukset ja eläinlääkärintodistukset vahvistetaan komission päätöksessä 97/219/EY (7),
komissio on saanut tietyiltä kolmansilta mailta luettelot laitoksista, jotka mukana olevien takuiden mukaan vastaavat asianmukaisia yhteisön terveyttä koskevia vaatimuksia, ja jos tietty laitos ei noudata näitä takuita, sen yhteisöön suuntautuva vientitoiminta voidaan keskeyttää,
komissiolla ei ole ollut mahdollisuutta varmistaa, että kaikkien asianomaisten kolmansien maiden laitokset täyttävät yhteisön vaatimukset ja että toimivaltaisten viranomaisten antamat takuut ovat pätevät,
jotta kaupankäynti ei keskeytyisi kyseisistä maista tulevan kanin ja tarhatun riistan lihan osalta, on tarpeen myöntää kyseisille maille ylimääräinen määräaika, jonka aikana jäsenvaltiot voivat jatkaa kanin ja tarhatun riistan lihan tuomista tunnustamistaan laitoksista, edellyttäen, että tällaista lihaa pidetään kaupan ainoastaan kotimaan markkinoilla, ja jonka aikana komissio hankkii näiltä mailta tarvittavat takeet, jotta se voi lisätä ne luetteloon päätöksen 95/408/EY yksityiskohtaisten sääntöjen mukaisesti,
T Osekin tasavallan osalta luettelo laitoksista on vahvistettu komission päätöksessä 97/299/EY (8),
tämän määräajan päättyessä sellaiset kolmannet maat, jotka eivät ole toimittaneet luetteloita laitoksistaan yhteisön säännösten mukaisesti, eivät enää voi viedä kanin ja tarhatun riistan lihaa Euroopan yhteisöön,
tämän vuoksi jäsenvaltioiden on varmistettava, että laitokset, joista ne tuovat kanin ja tarhatun riistan lihaa, vastaavat tuotantoa ja markkinoille saattamista koskevia vaatimuksia, jotka eivät voi olla lievemmät kuin yhteisön vaatimukset,
tämän vuoksi tiettyjen maiden osalta on mahdollista laatia väliaikaiset luettelot kanin ja tarhatun riistan lihaa tuottavista laitoksista, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava kanin ja tarhatun riistan lihan tuonti liitteessä mainittujen kolmansien maiden laitoksista.
2. Jäsenvaltiot voivat hyväksyä 1 päivään tammikuuta 1998 asti muiden kuin liitteessä olevien kolmansien maiden laitoksia kanin ja tarhatun riistan lihan tuontia varten.
3. Kanin ja tarhatun riistan lihan tuontiin sovelletaan edelleen myös muita eläinlääkintäalaa koskevia yhteisön säännöksiä.
2 artikla
Tätä päätöstä sovelletaan 1 päivästä heinäkuuta 1997.
3 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä heinäkuuta 1997.

Labels: 17
0
3
6
18